Pullus Parthicus
Pullus Parthicus est ferculum Romanum antiquum. Fons principalis est, sane, Apicius:

Redactiones 
In editione egregia Iohannis Edwards est redactio Pulli Parthici. Edwards videtur esse paene solus qui locum Plinianum praeceptis Apicianis his coniunxerit, sed redactiones suae inutiles esse solent causa impensorum vicariorum, seu substitutionum. Hisce praeceptis sucum carnis elixae pro liquamine, zingiberi pro lasere subdit, et praeterea titulum anglicum dat ''Chicken fricasse Caraway-Ginger Chicken in a Clay Pot," tota praecepta nomine zingiberis donans.

Dalby et Grainger dederunt versionem rem antiquam propinquiorem. Inest assae foetidae 1/4 tsp (fere 1.25 ml), quod tam potentis aromatis est quantitas satis ingens, et vinum rubrum. Levistici adhibetur folium, et pro toto pullo in quadrato ornato quattuor frusta gallinacea tantum proscribuntur.

Novam versionem ea Domina Grainger decem annis post edidit, satis diversam. Nunc, fortasse accuratius, semen potius quam folium levistici commendat, et vinum candidum et dulce pro nigro. Totum avem postulat, et plus assae foetidae, nempe 1/2—3/4 tsp (fere 2.5—3.7 ml).

Usus hodiernus 
Pullus Parthicus (redactione prima Graingeriana paratus) est ferculum princeps tralaticium in annua Conventiculi Latini Lexntoniensis Cena Romana. 

Taberna quaedam Castellano nomine, in diversorio Hotel Lazareto Monembasiae in Graecia sito ferculum componit eiusdem nominis, ex suco piscis elixi, vino nigro, coriandro.

Bibliographia 
J. Edwards The Roman cookery of Apicius: a treasury of gourmet recipes & herbal cookery, 1984, ISBN 0-88179-008-7 (titulis & editionibus variis)
A. Dalby et S. Grainger, The Classical Cookbook, 1996, ISBN 0-89236-394-0
C. Grocock & S. Grainger, Apicius: A Critical Edition with an Introduction and an English Translation of the Latin Recipe Text Apicius, 2006, ISBN 1-903018-13-7
S. Grainger, Cooking Apicius: Roman Recipes for Today, 2006, ISBN 1-903018-44-7
P. Hellander, Greece (Lonely Planet), 2006, ISBN 1-74059-750-8

Notae 

Ars coquinaria Romana
Fercula pullina